Afrika Millatlar Kubogiga chiqqan tanzaniyalik futbolchilarga yer sovg‘a qilindi

Tanzaniya terma jamoasi 39 yil ichida birinchi marotaba Afrika Millatlar Kubogining final bosqichiga chiqdi.

24-mart, yakshanba kuni tanzaniyaliklar Uganda terma jamoasini 3:0 hisobida mag‘lubiyatga uchratdi va guruhda ikkinchi o‘rinni egalladi.
L’Equipe’ning xabar berishicha, Tanzaniya terma jamoasining har bir o‘yinchisiga mukofot sifatida yer ajratildi.
Avvalroq joriy yilning 21-iyunidan 19-iyuliga qadar Misrda bo‘lib o‘tadigan musobaqada ishtirok etuvchi 24 ta jamoa nomi ma’lum bo‘lgani haqida xabar berilgandi.
Afrika Kubogida ishtirok etuvchi jamoalar ro‘yxati:
Senegal, Madagaskar, Marokash, Kamerun, Mali, Burundi, Jazoir, Benin, Nigeriya, JAR, Gana, Keniya, Zimbabve, Kongo DR, Gvineya, Kot-d’Ivuar, Angola, Mavritaniya, Tunis, Misr, Gvineya-Bisau, Namibiya, Uganda, Tanzaniya.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!